CELEX: 62012CN0173
Language: sk
Date: 2012-04-11 00:00:00
Title: Vec C-173/12 P: Odvolanie podané 11. apríla 2012 : Verenigde Douaneagenten BV proti rozsudku Všeobecného súdu (siedma komora) z  10. februára 2012 vo veci T-32/11, Verenigde Douaneagenten/Komisia

23.6.2012   
            
            
               SK
            
            
               Úradný vestník Európskej únie
            
            
               C 184/4
            
         Odvolanie podané 11. apríla 2012: Verenigde Douaneagenten BV proti rozsudku Všeobecného súdu (siedma komora) z 10. februára 2012 vo veci T-32/11, Verenigde Douaneagenten/Komisia
   (Vec C-173/12 P)
   2012/C 184/07
   Jazyk konania: holandčina
   
      Účastníci konania
   
   
      Odvolateľka: Verenigde Douaneagenten BV (v zastúpení: S. H. L. Moolenaar, Rechtsanwalt)
   
      Ďalší účastník: Európska komisia
   
      Návrhy odvolateľky
   
   Odvolateľka navrhuje:
   
               —
            
            
               zrušiť rozsudok z dôvodov uvedených v tomto odvolaní,
            
         
               —
            
            
               zaviazať Komisiu na náhradu trov konania
            
         
      Odvolacie dôvody a hlavné tvrdenia
   
   
               1.
            
            
               Obidva 
                     prvé odvolacie dôvody
                   sa týkajú nesprávneho právneho posúdenia, ktorého sa Všeobecný súd dopustil, keď určil, že žalovaná dospela správne k záveru, že sprievodné osvedčenia tovaru EUR.1 boli udelené na základe nesprávneho opisu skutkových okolností vývozcom.
               Všeobecný súd pritom vychádza z jednotlivých listov adresovaných na Departement van Economische Zaken (ministerstvo hospodárstva) z pred viac ako dva a pol roka pred skutočným vývozom, ktoré možno vykladať rôzne, ako aj z uplatnenia kumulatívneho systému mylne považovaného za nepodstatný, pričom Všeobecný súd opomína, že tento systém považujú aj samotné úrady za veľmi komplikovaný.
               Zároveň Všeobecný súd opomínal, že holandské colné orgány v konaní pred Gerechtshof te Amsterdam vysvetlili, že nemohli preukázať, že udelené predmetné sprievodné osvedčenia tovaru EUR.1 boli udelené na základe nesprávneho opisu skutkových okolností vývozcom.
            
         
               2.
            
            
               
                  
                     Tretí a štvrtý odvolací dôvod
                   sa týkajú nesprávnych právnych posúdení, ktorých sa dopustil Všeobecný súd, keď určil, že colné orgány v Curaçao v čase udelenia sprievodných osvedčení tovaru EUR.1 nevedeli alebo nemohli vedieť, že preferenčné zaobchádzanie so spornými tovarmi neprichádzalo do úvahy.
               Všeobecný súd vo svojich úvahách neberie do úvahy tú skutkovú okolnosť, že Departement van Economische Zaken v Curaçao vykonal u vývozcu v súvislosti s udelením sprievodných osvedčení tovaru EUR.1 najmenej jednu kontrolu na mieste. Okrem toho Všeobecný súd opomína, že colné orgány v Curaçao pri udelení sprievodných osvedčení tovaru EUR.1 kontrolovali pôvod sporného cukru v súvislosti s jeho spracovaním, s cieľom preskúmať týmto spôsobom vybraný systém.
               Všeobecný súd ďalej prehliada, že sprievodné označenia tovaru EUR.1 vydali colné orgány na základe osvedčení o pôvode tlačiva A (ďalej len „tlačivo A“), na ktorých nemožno založiť udelenie sprievodných osvedčení tovaru EUR.1.
               Tie isté colné orgány prebrali pri dovoze surovín v Curaçao tlačivá A. To, že sa práve tieto tlačivá A stratili pri požiari v archíve colných úradov v Curaçao, nemožno pričítať na ťarchu odvolateľke. Keďže bol archív zničený, nemožno viac určiť, ktoré písomnosti boli doložené do spisu colných orgánov.
               Záver Všeobecného súdu, že kurátor odovzdal tieto podklady členom delegácie žalovanej, pretože boli príslušným orgánom, neobstojí. Len z tejto skutočnosti nemožno po tom všetkom prijať záver, že sa tam tlačivá A nenachádzali.